Käesolev saade on valminud tänu Joyce Meyeri teenistuspartnerite toele.
IGAPÄEVAELU RÕÕMUD
Isa, me täname Sind tänase päeva sõna eest
ja selle eest, kuidas Sinu arm meid muudab.
Aita meil seda täiel määral mõista.
Luuka 18:27
"Aga tema ütles:
Mis inimestel on võimatu, on Jumalal võimalik."
Kõik ütlevad: "Aamen!"
Kõik, mis meile on võimatu, on Jumalale võimalik.
"Mis inimestel on võimatu, on Jumalal võimalik!"
Mõtleme sellele korra, et see ei jääks vaid kui sõnakõlksuks.
See, mida meie ei suuda, seda Jumal suudab.
Sina ehk ei saa muuta oma last, aga Jumal saab.
Me ei saa sundida kedagi armastama Jumalat,
nii et laseme siis Jumalal ise teha selle töö.
Ma ei saa muuta oma olukordi, kuid Jumal saab.
Ma ei pruugi meeldida kõigile, kuid ma jätan selle Jumala hooleks.
Jumal võib anda mulle soosingut inimeste silmis.
Mida kõik ei või juhtuda,
kui hakkame uskuma üleloomulikku soosingusse!
Arm tähendab väljateenimatut soosingut.
Me saame midagi, mida me pole ära teeninud;
Jumal avab meile imelisi uksi.
Saad töö juures ametikõrgendust,
kuigi oma võimete poolest ei väärikski seda.
Minuga juhtus nii.
See juhtus enne mu teenistusse astumist.
Sain töökoha, milleks mul polnud vastavat koolitust.
Nii nagu mul pole sellekski teenistuseks!
Kuid kui Jumal asetab su kuhugi, siis Ta ka hoiab sind seal.
Peame õppima võtma vastu Jumala soosingut
ja mitte pingutama koguaeg omas jõus.
Oodakem seda Jumala soosingut.
Sisseoste tegema minnes võib paluda Jumala soosingut.
"Aitäh, et lased mu osa saada allahindlustest,
millest mul polnud aimugi!"
Sama lugu kehtib siis, kui lähed välja sööma.
Vabasta oma usk Jumalasse ja Ta võib teha, mida iganes.
Mäletad ehk seda lugu ühest müüjannast.
Hakkasime tema palgast rääkima.
Küsisin: "Kas te saate kuu -või tulemuspalka?"
"Saan kuupalka, kuid seal on oma täituvusnormid täita.
Kui jään neist normidest allapoole, võin kaotada oma töö."
See naine oli mures, kuna ta asjad ei läinud kõige paremini.
Kuna ta oli kristlane, küsisin, miks ta Jumala käest abi ei palu?
Ta vaatas mulle hämmastunult otsa ja küsis: "Kas seda võib teha?"
Ta oli olnud 30 aastat usklik, kuid ei teadnud,
et ta võib paluda Jumala soosingut.
"Siin käib palju inimesi sisseoste tegemas.
Palu üleloomulikku soosingut, et nad tuleks just sinu käest ostma."
Piibel ütleb: "Teil ei ole, sest te ei palu."
Jumalalt võib paluda, mida iganes
ja Tema siis otsustab, kas anda seda või mitte.
Olen vahel ise mõelnud end segaseks,
kas mõni asi on Jumalast või mitte.
Tean ju küll, mida Piibel ütleb,
kuid on siiski asju, mille kohta ma ei tea.
Kuid me võime paluda Jumalalt jõuliselt ja väeliselt.
Ta võib teha palju enam, kui me suudaks üldse ette kujutada.
Jumal tahab, et meil läheks hästi, kuid me ei suuda seda omas jõus.
Soosing tähendabki seda,
et mis inimesele on võimatu, on Jumalale võimalik.
Luuka 18:18
"Ja keegi ülem küsis Jeesuselt:
"Hea Õpetaja, mida tehes ma päriksin igavese elu?"
Esiteks on see küsimus päris kummaline.
Mees küsis, mida ta peab tegema, et saada osa pärandist.
Päranduse saamiseks ei pea tegema midagi muud
kui vaid selle vastu võtma.
Kui meil on üks päev aeg lahkuda, jääb me maja me lastele.
Nad ei pea rabama selle pärandi pärast,
sest see lihtsalt jääb neile.
Kõik, mis jääb minu poolt kasutamata, jääb mu lastele.
Tõsiasi, et nad on mu lapsed, lahendab kõik.
Päranduse saamine ei sõltu nende täiuslikkusest.
Nad saavad sellest osa vaid ühel põhjusel -
nad on meie veresugulased ja meie kõige lähedasemad.
Jumal annab meile, kuna meid on vere hinnaga ostetud.
Meid on ostetud Jeesuse vere ja mitte me oma tegude kaudu.
Kõik taandib sellele,
kas me ka tegelikult usume Jumala Sõna?
Kas eegi tahab astuda välja oma inimlikkusest
ja uskuda ka tegelikult Jumala Sõna?
Kõike, mida Jumal teeb kellelegi teisele,
võib Ta teha ka sulle.
"Kui ma olen teinud nii palju halba!" Mina ka.
Me kõik teeme vigu.
Kui oleksime täiuslikud, poleks meil Jeesust tarviski.
Ehk siis, mida ma pärandi nimel tegema peaksin, on vale küsimus.
Luuka 18:19 Jeesus ütles talle: "Miks sa nimetad mind heaks?
Ei ole hea keegi muu kui üks - Jumal.
Käske sa tead: ära riku abielu, ära tapa, ära varasta,
ära anna valetunnistust, austa oma isa ja ema!"
Aga tema ütles: "Seda kõike olen ma pidanud noorest põlvest saadik."
Seda kuuldes ütles Jeesus talle: "Üks asi on sul veel vajaka..."
Kui masendav!
"Olen teinud kõikvõimalikku head ja pidanud seda ja toda käsku,
ja ometi ütleb Jeesus, et mul jääb millestki vajaka."
Ükskõik, kui palju me ka head ei teeks,
alati leidub midagi, mis on ka viltu.
Täiega masendav!
Kuid seda seniks, kuniks saame õige suuna kätte.
Lahendus peitub Jeesuse surmas meie puuduste pärast.
Meil on võimatu pidada kõiki käske või olla üdini püha.
Kuid Jeesus palub isegi just praegu meie eest
Jumala trooni paremal käel
ja kannab hoolt kõige eest.
Olen ise palunud, et Jeesus paluks mu eest Püha Vaimu
et Ta palvetaks minu kaudu.
Kujuta ette - Jeesus palub pidevalt meie eest
Isa trooni ees.
Piibel ütleb, et Jumal jälgib ja valvab meid.
Ja Ta näeb meid õigetena, sest me oleme Jeesuses Kristuses.
Jumal näeb meid õigetena - otsekui me poleks pattu teinudki.
Ta näeb nii seetõttu, et oleme õigeksmõistetud
ja Tema kaaspärijad.
Oleme seda koos Kristusega.
Me saame kõik selle, mille nimel Ta suri
ja mille eest maksis hinna.
Me saame selle usu läbi armust.
See kõik on tänu Jumala armule ja antakse meile niisama.
Me sirutame vaid käe usus välja ja võtame selle vastu.
Võime usu kaudu mõelda, et saame kõik, mis tarvis.
Me peame vaid uskuma!
Lugesin kord midagi väga kinnitavat:
"Jumala õnnistusi ei saa osta usu kaudu."
Jumala õnnistusi saab osta vaid Tema armu kaudu
ja läbi Jeesuse valatud vere.
Usk tähendab kätt, mis võtab vastu.
Püüe saada midagi, nõuab vaevanägemist ja pingutamist.
Vastuvõtmine on aga midagi muud, nii et ole vastuvõtlik ja võta vastu.
Oled sa kogenud päästet, õnnistusi, tervenemist või läbimurdeid?
Kui saame osa osadestki neist asjadest,
pole see meist tingitud.
Jumal on selle andnud. Tema käest tuleb kõik.
"Palun, et Ta annaks mulle, mida iganes ma siis vajangi."
"Üks asi on sul veel vajaka."
Võib-olla sa palud 2 tundi päevas
ja tead peast paljusid Piibli kirjakohti.
Rääkisin Marilyn Hickey'ga, kes on üks võimas Jumala naine.
Ta mainis, et oli õppinud pähe kogu Ilmutusraamatu.
Mu ajud lähevad küll selle mõtte peale krussi.
"Et siis kogu Ilmutusraamatu?"
Ta ütles, et peab veel sisukorrast mõned kohad üle vaatama
ja siis teab peast kogu Ilmutuseraamatut.
Võiksin selle peale masendusse langeda,
aga ma ei tee seda,
sest tean, et tal on eriline and selleks.
Kui ma ise ei suuda või ei oska, leian selle kohta kinnitava kirjakoha.
Ma ei pea neid asju kusagilt väljaspoolt õppima.
Leian kõik, mida vajan, sest selles peitub kogu tõde.
Jah, sa ehk palud 2 tundi päevas ja tead Piiblit peast,
kuid samas oled koguaeg halvas tujus.
"Üks asi on sul veel vajaka."
Mõistate te, millest ma räägin?
Võib-olla sul pole probleemi kellegi kadestamisega,
kuid sa oled tohutult kärsitu.
Võib-olla sa omandad asju kiirelt ja oled tohutult tark.
Osad lihtsat on targemad kui teised.
Kui sa aga oled kiirem õppija kui teised
ja hakkad seetõttu mitte õppijaid halvustama stiilis:
"No kuidas ta küll ometi aru ei saa?",
siis on sul üks asi veel vajaka.
Vaatame 2 Korintlastele 12:7-9,
enne, kui oma nõrkuste tõttu liiga suurde masendusse langeme.
Kuidas suhtuda neisse?
Ma väsisin juba ammu aega tagasi vihane olemast.
Jätan need oma tunded rahule.
Kui paljud teist ei suuda enesega toime tulla?
Päris paljud.
Kui ei oska enesega toime tulla, on jama majas.
Olen tihti öelnud, et enese eest pole pääsu.
Sain sellest alles isegi hiljaaegu teada - enese eest ei pääse kuhugi!
Mitte hetkekski.
Enda eest ei põgene ei vetsu ega dušši alla!
Kui sa ei meeldi iseendale ja oled kogu aeg enda peale pahane...
Oleks tore, kui keegigi sõlmiks täna rahu iseendaga.
2 Korintlastele 12:7 ütleb,
et ma võrratult suurte ilmutuste tõttu ei läheks kõrgiks.
Otsekui õhupall, millest õhk välja jookseb!
Oleme nii iseennast täis.
See õhupall vaid lendleb hetkeks, kui kogu õhk sellest välja jookseb.
Nii on. Aga see üks asi...
Et ma võrratult suurte ilmutuste tõttu ei läheks kõrgiks.
Jumal kasutas Paulust ühel imelisel ja võimsal moel.
Tänu Jumala ilmutusele kirjutas ta 2/3 kogu Uue Testamendi tekstidest.
"Seepärast, et ma ei läheks kõrgiks, on mulle liha sisse antud vai,
saatana ingel, mind rusikatega peksma,
et ma ei läheks kõrgiks."
Ehk mingi asi peksis ja vaevas teda.
Võib-olla mõni inimene või siis mõni isiklik nõrkus.
Võib-olla mõni füüsiline nõtrus või vaev.
Sellel, mis see vai oli, pole mingit tähtsust.
Oluline on see, et tal oli midagi sarnast.
See oli kingitus Jumalalt, mille Ta oli Paulusele andnud.
Jumal ei soovi meile midagi halba, kuid vahel Ta lubab teatud asju,
mis tulevad meile lõpuks vaimses mõttes kasuks.
Nii näiteks, kui mul on mõni probleem
ja ma palun, et Jumal mind sellest üleloomulikult vabastaks,
siis ühtpidi võib see ju tore olla,
kuid võib-olla mitte mu vaimse kasvu suhtes.
Teate, miks?
Sest siis ei pandaks mu usku proovile,
mu kannatlikkus ei kasvaks ja ma ei arendaks püsivust.
Annaksin liiga kergesti alla.
Seetõttu Jumal oma tarkuses ei vabastagi meid koheselt,
kuna Ta tahab, et omandaksime teatud asju sügavamal miel.
Meid huvitab vabadus ja mugavus.
Jumalat aga huvitavad igavikulised väärtused,
mille Ta on me sisse istutanud.
Paulusel oli tohutu soov pääseda sellest vaiast oma ihus.
Meil kõigil on, kuid Jumal ütles ei.
"Joyce, kas tahad öelda, et ma ei saagi sest' jamast lahti?"
Jäägu see sinu ja Jumala vaheliseks asjaks.
2 Korintlastele 12:8
"Ma olen selle pärast kolm korda Issandat palunud,
et see minust lahkuks."
Ma olen taoliste asjade pärast rohkemgi palunud.
Salm 9: "Kuid tema ütles mulle: Sulle piisab minu armust."
St minu soosingust ja armastavast headusest.
"Sest nõtruses saab vägi täielikuks.”
See aitab sul mehiselt taluda kõiki ohte ja raskusi.
Seisa selg sirgu, kui Jumala mees või naine ja ütle:
"Ma ei ootagi, et mu elu oleks täiuslik,
aga mul on Püha Vaimu vägi, tänu millele suudan mida iganes."
"Sest nõtruses saab vägi täielikuks.”
Millisena Jumala vägi välja näeks, kui meil poleks nõrkusi?
Ma ei soovi mitte kellelegi nõrk olemist,
kuid kui ka oled, ei tähenda see veel, et kõik on kadunud.
Jumal armastab sind endiselt
ja Ta teeb endiselt oma tööd su sees.
Meil peab olema alaline vajadus Jeesuse järele.
Pauluse jaoks oli oluline,
et ta ei läheks uhkeks ja et ta poleks iseennast täis.
Seetõttu temalt ei võetudki seda nõrkuse kohta.
Inimlikult võttes suudab me lihalik loomus
tulla toime vaid teatud määra austuse ja eduga,
enne kui asjad hakkavad käest ära minema.
Seetõttu on see meile kasuks, et me pole täiuslikud
ja me teeme ka vahel vigu.
Lõppude lõpuks oleme ju inimesed nagu kõik teisedki.
Osad teist saavad aru ja teised mõtlevad.
See on asi, millele ma isegi pean mõtlema.
"Sulle piisab minu armust, sest nõtruses saab vägi täielikuks.”
Salm 9: "Nii ma siis kiitlen meelsamini oma nõtrusest,
et Kristuse vägi laskuks elama minu peale."
See kõlab otsekui: "Lahe! Mul on see nõrkus!
Mis ma ikka selle vastu võitlen - lasen sel olla."
See pole ju isegi mingi probleem, sest kui pöördun Jumala poole
ja võtan vastu Tema armu, siis see täidab selle nõrga koha.
Ja keegi teine isegi ei tea sellest!
Te võite arvata, et ma olen lõpp kõva tegija,
kuid samas pole teil aimugi minu tegelikust minast.
Mina ja Dave oleme samasugused inimesed
nagu kõik teisedki.
Ta küsib hommikuti mu käest, kas mulle meeldib ta riietus
ja ma vastan, et ainult püksid.
Ja siis ta ütles mulle, peagi 70-aastaseks saajale...
Ma muide arvan, et olen oma ea kohta täitsa heas vormis,
saades suvel 70-aastaseks.
Aga Dave ütles mulle, et mul on kõhul väike päästerõngas.
20 aastat tagasi oleksin ta selle eest võib-olla maha löönud,
aga nüüd ammutasin oma nõrkushetkel kiiresti jõudu.
"Issand, palun aita mul suu kinni hoida.
Palun aita mul suu kinni hoida.
Jeesus aita, et ma ei vihastuks ega solvuks."
Ma poleks pidanud seda isegi mainima,
sest meiega juhtub pidevalt midagi sarnast.
Küll aga pean ma aegajalt paluma, sest meil kõigil on oma nõrgad kohad.
Minul on see suur teenistus.
Israel Houghton sai viis Grammyt.
Kõigil läheb nii hästi.
Kuid sellest hoolimata oleme ütlemata tavalised inimesed.
Jumal valib inimesi kindla eesmärgiga.
1 Korintlaste kirjas on öeldud,
et Jumal on valinud maailma meelest hullumeelsed,
et panna iseenese silmis targad häbenema
ja et keegi ei saaks kiidelda Jumala ees.
Nii ei kõrvaldanud ka Jumal Pauluse vaia,
kuid Ta lubas anda oma armu, et sellele mehiselt vastu pidada.
Sel juhul polnud ka nõrkus probleemiks,
sest Jumal lubas aidata.
Mitte meie nõrkus pole probleemiks,
vaid see, et me pole ühenduses Jumalaga.
Tõin varem ühe näite pistiku ja elektri liikumise kohta.
"Need, kes ootavad Issandat, saavad uut jõudu."
Me peame ühendama end oma väeallikaga, milleks on Jumal.
Võtma hetke ja minema Jumala juurde.
Olgu selleks siis kasvõi 1 minut tööpaiga WC's,
kui tunned, et hakkad üle keema.
10-minutiline jalutuskäik.
Vaikne hommikune palvehetk, saamaks vajalikku jõudu.
Sest isegi, et su päev algas hästi, vajad sa seda jõudu päeva peale ikka.
Isegi, et ärkad head tujuga ja tunned end hommikul hästi,
on raskused kohe, kohe teel.
Ma saan üksi olles kõigega väga hästi hakkama.
Ei mingit probleemi!
Saan üksi olles väga hästi hakkama.
"Tänu Sulle, Issand! Armastan Sind!"
Ärge vaadake mu päästerõngast kõhul.
Oleme üdini vaimulikud hetkeni, kuniks keegi koju tuleb ja kõik muutub
Ma olin isegi kord kui vana aja Jekyll & Hyde.
Nii, kui keegi survet avaldas, muutusin hoopis teiseks inimeseks.
"Vigade tegemine ei tundugi nii halvana,
kuniks sa ei tunne end liiga heana heategusid tehes."
Ehk siis vead ei tundugi nii halbadena,
kuniks me heateod ei pane meid nina püsti ajama.
Kui teen midagi head, on Jumal see, kes seda minu läbi teeb.
Kui aga midagi halba,
on vaid Tema see, kes saab seda siluda.
Nii et olen kõik Temas ja mitte keegi ilma Temata.
Kõik ja mitte keegi.
Jumala arm, mis on meid päästnud, võib ka muuta meid.
See aitab meil tõusta hoopis uuele jumalikule tasandile.
Me peame igatsema seda, sest me ise ei suuda ennast muuta.
Õpi võtma vastu Jumala armu ja looda sellele kõigis asjades.
Võid tellida meilt 4h jagu õpetust "Imeline arm."
Arm on tõeliselt imeline ja me võime saada seda tasuta.
Lisaks sellele saab tellida ka raamatut "Kingitus".
Telli Joyce'i CD-pakett "Amazing Graze" ja ramat "The Gift"
ja saa teada kasuteguritest, mida toob kaasa elu koos Kristusega.
Mida iganes ka Jumal ei taha, et sa teeks -
sa suudad seda Tema amust.
Avasta annid, mida võime kogeda
tänu Jeesuse elule, surmale ja ülestõusmisele.
Kõigi nende materjalide tellimiseks külasta www.joycemeyer.org.
Tulekul:
Shelly, mis tunne on mängida nende lastega?
Tunnen seda rõõmu, mis igast lapsest lähtub.
Oleme siin, et aidata neid ja luua neile parema enesetunde.
Tasuks aga on rõõmus naeratus.
Nende jõulude ajal võid aidata inimesi, kes tunnevad end unustatuna.
"Lootuse käe" jõulukataloogi kaudu võid toita näljas olevat last,
pakkuda meditsiiniabi haigetele või teha üldannetuse abivajajatele.
Tehes oma annetuse
sirutad reaalselt lootust andva käe kellelegi, kes on puuduses.
Täpsema info saamiseks külasta me kodulehte.
On sul vahel tunne, et Jumal on su peale pahane?
See on levinud tunne nii koguduses kui väljaspool seda.
Jumala armastuse mõistmine vabastab süütundest.
Paljud jooksevad Jumala eest pakku, selle asemel, et joosta Tema poole.
Otsusta, et sa ei tunne enam hirmu, sest Jumal pole su peale pahane.
Ilusat päeva sulle
juba enne, kui see jõuab alatagi!
Vaata me päevasõnu www.joycemeyer.org
Tõlge: Anne-Ly Raukas
Nähtud saade on valminud tänu J.Meyeri teenistuspartnerite toele.